ΕΚΘΕΣΗ ΤΗΣ ΕΠΙΤΡΟΠΗΣ Έλεγχος των ενισχύσεων που χορηγήθηκαν στη βιομηχανία σιδήρου και χάλυβα βάσει του άρθρου 95 της συνθήκης ΕΚΑΧ, Δέκατη τρίτη έκθεση, Μάιος 2000

ΕΚΘΕΣΗ ΤΗΣ ΕΠΙΤΡΟΠΗΣ Έλεγχος των ενισχύσεων που χορηγήθηκαν στη βιομηχανία σιδήρου και χάλυβα βάσει του άρθρου 95 της συνθήκης ΕΚΑΧ, Δέκατη τρίτη έκθεση, Μάιος 2000

Περιεχόμενα

Περίληψη

Επισκόπηση

Irish Steel, Ιρλανδία

Siderurgia Nacional, Πορτογαλία

Eko Stahl, Γερμανία

Voest Alpine Erzberg, Αυστρία

Περίληψη

Η Επιτροπή υποβάλλει την δέκατη τρίτη έκθεσή της σχετικά με τον έλεγχο των ενισχύσεων που χορηγήθηκαν στη βιομηχανία σιδήρου και χάλυβα δυνάμει του άρθρου 95 της συνθήκης ΕΚΑΧ, σύμφωνα με τις αποφάσεις της Επιτροπής της 4ης Απριλίου 1994 [1], της 21ης Δεκεμβρίου 1994 [2] και της 29ης Νοεμβρίου 1995 [3].

[1] Αποφάσεις αριθ. 94/257-261/ΕΚΑΧ (ΕΕ L 112, 3.5.1994, σ. 52, 58, 64, 71, 77).

[2] Απόφαση αριθ. 94/1075/ΕΚΑΧ (ΕΕ L 386, 31.12.1994, σ. 18).

[3] Απόφαση αριθ. 96/269/ΕΚΑΧ (ΕΕ L 94, 16.4.1996, σ. 17).

Σύμφωνα με τις προαναφερθείσες αποφάσεις, η δέκατη τρίτη έκθεση αφορά τις εξής επιχειρήσεις: Irish Steel, Siderurgia Nacional, EKO-Stahl και Voest Alpine Erzberg. Δεδομένου ότι οι περισσότεροι όροι που έθεσε η Επιτροπή στις αποφάσεις της για την έγκριση των ενισχύσεων πληρούνται ήδη, στην παρούσα έκθεση εξετάζονται μόνο οι όροι οι οποίοι ακόμη ελέγχονται από την Επιτροπή.

1. Irish Steel, Ιρλανδία

Οι επενδύσεις που πραγματοποιήθηκαν στην Irish Ispat μέχρι τις 31.12.1999 είναι σύμφωνες με τις επενδύσεις που είχαν προγραμματιστεί.

Η παραγωγή και οι πωλήσεις που δηλώθηκαν για το πρώτο εξάμηνο του οικονομικού έτους 1999/2000 (από τον Ιούλιο 1999 ως τον Ιούνιο 2000) βρίσκονται εντός των επιβληθέντων ορίων.

2. Siderurgia National, Πορτογαλία

Ο έλεγχος εστιάζεται στην εφαρμογή του σχεδίου για την εγκατάσταση ηλεκτροκαμίνου η οποία βάσει του τροποποιημένου σχεδίου θα πρέπει να τεθεί σε λειτουργία το τρίτο τρίμηνο του 2001. Ως εκ τούτου, η απαιτούμενη μείωση του εργατικού δυναμικού στην SN Serviηos αναβάλλεται εκ νέου μέχρι την ημερομηνία εκείνη. Για το λόγο αυτό, η Επιτροπή προτίθεται να παρατείνει τον έλεγχο ως τις 15 Μαρτίου 2002.

3. Eko-Stahl, Γερμανία

Οι μόνοι όροι που ελέγχει η Επιτροπή είναι η τήρηση του ετήσιου περιορισμού της παραγωγής (900 χιλιάδες τόνοι το χρόνο ως τα τέλη του Ιανουαρίου 2000 και 1,5 εκατ. τόνοι το χρόνο από τον Φεβρουάριο του 2000) των νέων εγκαταστάσεων θερμής έλασης και της χρήσης της παραγωγής τους για περαιτέρω επεξεργασία στην εταιρία. Ο περιορισμός της παραγωγικής ικανότητας ελέγχεται με ηλεκτρικό μηχανισμό, του οποίου την ορθή λειτουργία παρακολουθεί η Επιτροπή.

4. Voest-Alpine Erzberg, Αυστρία

Κατά την εξεταζόμενη περίοδο, η τιμή του σιδηρομεταλλεύματος συμφωνούσε με τις τιμές της αγοράς και ήταν υψηλότερη από την τιμή του εισαγόμενου σιδηρομεταλλεύματος.

Η απόφαση επέτρεπε τη χορήγηση ενίσχυσης 57 εκατ. ATS για το 1999. Η επιχείρηση ζήτησε ενίσχυση 51 εκατ. ATS και τελικά εκταμιεύθηκαν 47,8 εκατ. ATS. Η παραγωγή υπερέβη το ανώτατο όριο που προέβλεπε η απόφαση. Το ύψος της καταβληθείσας ενίσχυσης υπήρξε ωστόσο χαμηλότερο κατά 9,2 εκατ. ATS σε σχέση με αυτό που είχε επιτρέψει η Επιτροπή για το εν λόγω έτος.

5. Εκκρεμούντα θέματα επιχειρήσεων οι οποίες στο παρελθόν είχαν τεθεί υπό παρακολούθηση.

ILP

Οι επενδύσεις που πραγματοποιήθηκαν το 1999 δεν μετέβαλαν τη συνολική παραγωγική ικανότητα της επιχείρησης.

Η διαιτητική διαδικασία για τη διαφορά μεταξύ της Riva και της IRI όσον αφορά τη τιμή που καταβλήθηκε για την ILP δεν είχε ακόμη ολοκληρωθεί.

ACERALIA

Το 1999 δεν μεταβλήθηκε η συνολική παραγωγική ικανότητα της επιχείρησης.

AHV-Ensidesa Capital

Η ενίσχυση κοινωνικού χαρακτήρα που καταβλήθηκε στην εταιρία το 1999 ήταν στα όρια της εγκριθείσας ενίσχυσης.

Acenor

Η ενίσχυση κοινωνικού χαρακτήρα που καταβλήθηκε στην εταιρία το 1999 ήταν στα όρια της εγκριθείσας ενίσχυσης.

Freital

Το 1999 δεν σημειώθηκε καμιά αύξηση της εναπομένουσας παραγωγικής ικανότητας.

Παρουσίαση

Siderurgia Nacional, EKO Stahl, Irish Steel, Voest Alpine Erzberg

>ΘΕΣΗ ΠIΝΑΚΑ>

Irish Steel, Ιρλανδία

I. Εισαγωγή

Στις 7 Φεβρουαρίου 1996, η Επιτροπή αποφάσισε (απόφαση 96/315/ΕΚΑΧ) [4] να εγκρίνει δυνάμει του άρθρου 95 της συνθήκης ΕΚΑΧ ενισχύσεις ύψους 38,298 εκατ. IRL£ κατ' ανώτατο όριο για την πώληση της Irish Steel Ltd (ISL) στην Ispat International. Οι εν λόγω ενισχύσεις εξυπηρετούν διάφορους σκοπούς προς την κατεύθυνση της αναδιάρθρωσης της Irish Steel (για αναλυτικότερα στοιχεία βλέπε τις προηγούμενες εκθέσεις ελέγχου).

[4] ΕΕ L121 της 21.5.1996, σ. 6.

Βάσει της απόφασης η ενίσχυση χορηγήθηκε υπό διάφορους όρους (για αναλυτικότερα στοιχεία βλέπε προηγούμενες εκθέσεις ελέγχου).

Προς το παρόν, οι μόνοι όροι που πρέπει να ελέγχονται είναι η τήρηση των περιορισμών όσον αφορά την παραγωγή και τις πωλήσεις μέχρι τις 30 Ιουνίου του 2000, καθώς και το πάγωμα της παραγωγικής ικανότητας επί μια πενταετία, δηλαδή μέχρι τα τέλη του Μαΐου 2001.

Η ένατη έκθεση ελέγχου για την Irish Steel Ltd (σήμερα Irish Ispat Ltd.) καλύπτει το διάστημα από τις 31.12.1999, βάσει στοιχείων που υπέβαλαν οι ιρλανδικές αρχές στις 24 ΜΑΡΤΙΟΣ 2000 σύμφωνα με την απόφαση της Επιτροπής.

II. Παραγωγή

Η παραγωγή τελικών προϊόντων κατά το διάστημα από τις αρχές του Ιουλίου 1999 ως τα τέλη Δεκεμβρίου 1999 ανήλθε σε 145.059 τόνους. Η παραγωγή αυτή είναι χαμηλότερη από το επίπεδο παραγωγής κατά την αντίστοιχη προηγούμενη περίοδο. Προκειμένου να τηρηθεί ο περιορισμός της παραγωγής σε 361.000 τόνους σύμφωνα με την απόφαση, για την περίοδο Ιουλίου 1999 - Ιουνίου 2000, η παραγωγή κατά το πρώτο εξάμηνο του 2000 δεν πρέπει να υπερβεί τους 216.000 τόνους. Η κατάσταση συνοψίζεται στον ακόλουθο πίνακα:

(χιλιάδες τόνοι)

>ΘΕΣΗ ΠIΝΑΚΑ>

Τα μεγέθη των παραγόμενων δοκών ήταν εντός της τρέχουσας κλίμακας μεγεθών, όπως είχε κοινοποιηθεί στην Επιτροπή το Νοέμβριο του 1995.

Η συνολική παραγωγή πρισμάτων για το διάστημα μεταξύ Ιουλίου 1999 και Δεκεμβρίου 1999 ήταν 163.675 τόνοι. Η παραγωγή πρισμάτων προς πώληση εκτός της επιχείρησης για το υποπαρακολούθηση διάστημα ήταν 951 τόνοι (το όριο που έθεσε η Επιτροπή με την απόφαση για το έτος 99/00 είναι 90.000 τόνοι).

III. Πωλήσεις

Οι πωλήσεις τελικών προϊόντων κατά την περίοδο που καλύπτει η έκθεση ανήλθαν σε 141.227 τόνους έναντι 154.101 τόνων συνολικών πωλήσεων κατά την αντίστοιχη περίοδο του προηγουμένου έτους.

Η κατανομή των πωλήσεων ανά αγορά για το χρονικό διάστημα Ιούλιος 1999/Δεκέμβριος 1999 δείχνει ότι περίπου το 92% των πωλήσεων ή 131.135 τόνοι είχαν προορισμό ευρωπαϊκές αγορές όπως αυτές ορίζονται στην απόφαση (δηλαδή Κοινότητα, συμπεριλαμβανομένης της εγχώριας αγοράς της Ιρλανδίας, συν την Ελβετία και τη Νορβηγία). Το ανώτατο όριο που επέβαλε η απόφαση της Επιτροπής για τις αγορές προς την Ευρώπη την περίοδο Ιουλίου 1999/Ιουνίου 2000 ανέρχεται σε 320.000 τόνους.

Οι ιρλανδικές αρχές παρείχαν επίσης πληροφορίες σχετικά με τις τιμές. Η Επιτροπή εξέτασε τις πληροφορίες αυτές και κατέληξε στο συμπέρασμα ότι οι τιμές κυμαίνονται εντός των φυσιολογικών ορίων [Προς έλεγχο από τη ΓΔ Επιχειρήσεις].

Η παραγωγή προς πώληση σε κοινοτικές αγορές των μεγαλύτερων δοκών U (Imperial), των δοκών HE (metric) και των δοκών IPE, κατά το δεύτερο εξάμηνο του 1999, ανήλθε σε 14.732 τόνους. Η συνολική παραγωγή για πώληση των εν λόγω προϊόντων στην Ευρωπαϊκή Ένωση, συν την Ελβετία και τη Νορβηγία, κατά την περίοδο 98/99 ήταν 34.996 τόνοι, δηλαδή λίγο κάτω από το ετήσιο ανώτατο όριο των 35.000 τόνων που θεσπίζεται στην απόφαση της Επιτροπής.

Siderurgia Nacional, Πορτογαλία

I. Εισαγωγή

Στις 12 Απριλίου 1994, η Επιτροπή ενέκρινε [5] 60,12 δις PTE [6] υπέρ της κρατικής χαλυβουργικής επιχείρησης Siderurgia Nacional, δυνάμει του άρθρου 95 της συνθήκης ΕΚΑΧ (βλέπε λεπτομέρειες στις προηγούμενες εκθέσεις ελέγχου).

[5] ΕΕ L 112, 3.5.1994, σ. 52.

[6] 1 δις PTE = 4,987 εκατ. ECU (1.1.1999).

Οι ενισχύσεις αυτές καταβλήθηκαν κατά τα έτη 1994 και 1995.

Το Σεπτέμβριο του 1994, η Επιτροπή, στο πλαίσιο του πέμπτου κώδικα ενισχύσεων προς τη βιομηχανία σιδήρου και χάλυβα ενέκρινε [7]:

[7] ΕΕ C 390, 31.12.1994, σ. 18.

4, 925 δις PTE για ενισχύσεις κοινωνικού χαρακτήρα,

1 δις PTE για περιβαλλοντική ενίσχυση.

Ως τα τέλη του 1999, είχαν καταβληθεί ενισχύσεις κοινωνικού χαρακτήρα ύψους 2,40956 δις PTE. Εκκρεμεί το υπόλοιπο ποσό της ενίσχυσης κοινού χαρακτήρα και η περιβαλλοντική ενίσχυση.

Η έγκριση των ενισχύσεων εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής:

αντικατάσταση της υψηκαμίνου στο Seixal με κάμινο βολταϊκού τόξου (εκκρεμεί),

μείωση του συνόλου του εργατικού δυναμικού κατά 1.798 άτομα μέχρι τα τέλη του 1996 (έχει καθυστερήσει),

Η παρούσα έκθεση καλύπτει τις εξελίξεις ως τις 31 Δεκεμβρίου 1999, βάσει των πληροφοριών που υπέβαλε η πορτογαλική κυβέρνηση με τη δωδεκάτη έκθεση ελέγχου, την οποία κατέθεσε, όπως ζήτησε η Επιτροπή, στις 21 Μαρτίου 2000. Η παρούσα έκθεση επικεντρώνεται στους όρους που εξακολουθεί να ελέγχει η Επιτροπή.

II. Επενδύσεις

SN Longos - Ηλεκτροκάμινος βολταϊκού τόξου

Βάσει του αρχικού σχεδίου αναδιάρθρωσης (PERG), η αντικατάσταση της υψικαμίνου με ηλεκτροκάμινο βολταϊκού τόξου θα γινόταν στις αρχές του 1996. Η απόφαση της πορτογαλικής κυβέρνησης για την άμεση ιδιωτικοποίηση των εταιριών εκμετάλλευσης, η οποία δεν είχε προβλεφθεί στο αρχικό πρόγραμμα αναδιάρθρωσης, όπως και το γεγονός ότι οι αρχές προτίμησαν να αφήσουν τη τελική απόφαση ως προς την επένδυση στους νέους ιδιώτες μετόχους της SN Longos είχαν ως αποτέλεσμα την τριετή καθυστέρηση της εγκατάστασης της ηλεκτροκαμίνου.

Με την απόκτηση των μετοχών του ομίλου RIVA, του μόνου επενδυτή που είχε απομείνει, η MEGASA υπέβαλε το εξής πρόγραμμα όσον αφορά την εγκατάσταση της καμίνου που συζητήθηκε στη δωδεκάτη έκθεση, σελίδα 8. Η SN Serviηos και η Πορτογαλία ενημέρωσαν την Επιτροπή ότι οι σχετικές εργασίες καθυστέρησαν από το γεγονός ότι η κάμινος δεν μπορούσε να κατασκευαστεί στην προβλεπόμενη τοποθεσία για οικολογικούς λόγους και ότι δεν είχε λυθεί έγκαιρα ένα πρόβλημα κυριότητας. Η SN Serviηos αποφάσισε συνεπώς να κατασκευάσει την κάμινο σε άλλη τοποθεσία χρησιμοποιώντας τις υπάρχουσες εγκαταστάσεις, γεγονός που θα επέτρεπε τη μείωση τελικά των έργων πολιτικού μηχανικού. Ωστόσο, χρειάστηκε να τροποποιηθούν οι προσφορές που είχαν ήδη υποβληθεί, γεγονός που δημιούργησε καθυστέρηση.

Ο παρακάτω πίνακας δείχνει το νέο χρονοδιάγραμμα. Το χρονοδιάγραμμα που δημοσιεύθηκε στη δωδεκάτη έκθεση περιλαμβάνεται μεταξύ παρενθέσεων.

Προσδιορισμός του σχεδίου και διάταξη της καμίνου // (Απρίλιος 1999) τα έργα έχουν ήδη ολοκληρωθεί

Ανάλυση και ανάθεση των προσφορών // (Σεπτέμβριος 1999) Μάρτιος 2000

Τεχνολογικές λεπτομέρειες // (Δεκέμβριος 1999) Μάρτιος 2000

Έργα πολιτικού μηχανικού // (Ιούνιος 2000) 4ο τρίμηνο 2000

Εγκατάσταση εξοπλισμού // (Νοέμβριος 2000) 1ο τρίμηνο 2001

Έναρξη εργασιών // (Ιανουάριος 2001) 2ο τρίμηνο 2001

Πλήρης λειτουργία της καμίνου // (Ιούλιος 2001) 3ο τρίμηνο 2001

Η Επιτροπή παρακολουθεί την πρόοδο του σχεδίου από κοντά. Τονίζεται ότι όταν χορηγήθηκε η παρέκκλιση βάσει του άρθρου 95 της συνθήκης ΕΚΑΧ, η αντικατάσταση της υψικαμίνου από κάμινο βολταϊκού τόξου θεωρήθηκε ως ουσιώδες στοιχείο της απαιτούμενης βιομηχανικής αναδιάρθρωσης της Siderurgia Nacional.

Συνεπώς η αναδιάρθρωση δεν μπορεί να θεωρηθεί ότι έχει ολοκληρωθεί εφόσον δεν έχει γίνει η εν λόγω επένδυση. Παρότι δεν υπάρχουν σήμερα ενδείξεις ότι η καθυστέρηση θα καταστήσει αναγκαία τη χορήγηση περαιτέρω ενισχύσεων στην SN Serviηos, η Επιτροπή οφείλει να παρακολουθήσει την ολοκλήρωση της ενισχυόμενης αναδιάρθρωσης. Δεδομένου ότι ο έλεγχος δεν προβλέπεται να παραταθεί πέραν της 15ης Σεπτεμβρίου 2000, η Επιτροπή προτίθεται να παρατείνει τον έλεγχο μέχρι τον Μάρτιο του 2002, ώστε να καλυφθεί το σύνολο της περιόδου που προβλέπεται στο πρόγραμμα για την εγκατάσταση της καμίνου βολταϊκού τόξου.

III. Εξέλιξη του εργατικού δυναμικού

Η μείωση του εργατικού δυναμικού εξακολουθεί να υπολείπεται του αρχικού σχεδίου. Η καθυστέρηση αφορά μόνο την SN Serviηos και ως εκ τούτου δεν έχει αντίκτυπο στη βιωσιμότητα των εταιριών που ιδιωτικοποιήθηκαν. Τα 447 άτομα που εξακολουθεί να απασχολεί η SN Serviηos είναι απαραίτητα για τη λειτουργία της υψικαμίνου η οποία είχε αρχικά προγραμματιστεί να διακόψει την παραγωγή της στα τέλη του 1996 αλλά μπορεί να τερματιστεί μόνο αφού τεθεί σε λειτουργία η νέα κάμινος βολταϊκού τόξου που θα εγκαταστήσει στο Seixal η SN Longos.

Η καθυστέρηση στην εφαρμογή του αρχικού σχεδίου αφορούσε στα τέλη του 1998 συνολικά 359 άτομα. Οι πίνακες που ακολουθούν παρουσιάζουν την εξέλιξη του εργατικού δυναμικού και τις προβλέψεις:

1997 ως 1999 και προβλέψεις για το 2000 και το 2001

>ΘΕΣΗ ΠIΝΑΚΑ>

* Αναμενόμενες μειώσεις για τα έτη 2000 και 2001

** Εργαζόμενοι που χρειάζονται για την αποσυναρμολόγηση των εγκαταστάσεων

Η SN Longos ενδέχεται να αυξήσει το εργατικό της δυναμικό μόλις τεθεί σε λειτουργία η νέα κάμινος βολταϊκού τόξου, ούτως ώστε το συνολικό προσωπικό των ιδιωτικοποιημένων εταιριών να αυξηθεί ελαφρά μετά το κλείσιμο της υψικαμίνου. Ο αρχικός στόχος των 1.410 εργαζομένων, που καθορίζεται στο πρόγραμμα αναδιάρθρωσης, αναμένεται να επιτευχθεί το αργότερο στη διάρκεια του 2001, μετά το κλείσιμο της υψικαμίνου.

Χρηματοδότηση των απολύσεων:

>ΘΕΣΗ ΠIΝΑΚΑ>

1 Σύμφωνα με το άρθρο 4 παράγραφος 1 του πέμπτου κώδικα ενισχύσεων προς τη βιομηχανία σιδήρου και χάλυβα, η συνεισφορά του κράτους καλύπτει το 50% του κόστους αυτού.

2 Με αμοιβαία συμφωνία (διαπραγμάτευση απολύσεων).

3 Τα στοιχεία αυτά δεν αντιστοιχούν στην καθαρή μείωση εργατικού δυναμικού που αναφέρεται στον προηγούμενο πίνακα εξαιτίας του γεγονότος ότι οι επιχειρήσεις προέβησαν σε ορισμένες νέες προσλήψεις.

Το 1999 καταβλήθηκαν ενισχύσεις κοινωνικού χαρακτήρα ύψους 52,97 εκατ. PTE δυνάμει του άρθρου 4 του πέμπτου κώδικα ενισχύσεων προς τη βιομηχανία σιδήρου και χάλυβα.

IV. Πωλήσεις

Οι πωλήσεις πρισμάτων που πραγματοποιεί η SN Serviηos στην πορτογαλική αγορά προορίζονται αποκλειστικά για την SN Longos. Οι τιμές για τα προϊόντα αυτά καθορίζονται σύμφωνα με τους συνήθεις όρους της αγοράς και για περίοδο τριών μηνών. Η υπόλοιπη παραγωγή χάλυβα πωλείται στην αγορά στις τιμές της αγοράς (τιμές spot του Metal Bulletin). Οι μέσες τιμές των διαφόρων κατηγοριών αναφέρονται στην έκθεση ελέγχου. Η Επιτροπή τις συνέκρινε με τις μέσες αγοραίες τιμές και θεωρεί ότι κυμαίνονται σε μία κανονική ψαλίδα [Προς επιβεβαίωση από τη ΓΔ Επιχειρήσεις].

V. Οικονομικές επιδόσεις

SN Serviηos

Οι πορτογαλικές αρχές παρείχαν πλήρη χρηματοοικονομικά στοιχεία και δείκτες, σύμφωνα με το παράρτημα της απόφασης της Επιτροπής. Όπως αναφερόταν στη δωδεκάτη έκθεση, η SN Serviηos επλήγη το πρώτο εξάμηνο του 1999 από τη γενική κατάρρευση των τιμών χάλυβα. Το μεγαλύτερο μέρος των ζημιών οφείλεται στην περίοδο εκείνη. Οι τιμές του χάλυβα βελτιώθηκαν αισθητά από το δεύτερο εξάμηνο του 1998 [8] και η SN Serviηos κατάφερε να αποκομίσει κέρδη κατά το δεύτερο εξάμηνο του 1999. Λόγω των συμφωνιών σε θέματα τιμής που συνήψε με την SN Longos (σταθερή τιμή για τρεις μήνες, βλέπε παραπάνω) - έτσι ώστε οι τιμές της αγοράς ακολουθούνται με κάποια καθυστέρηση -, η SN Serviηos δεν μπόρεσε να αξιοποιήσει αμέσως την αύξηση των τιμών στην αγορά. Η εταιρία προβλέπει επιστροφή στην κερδοφορία το 2000.

[8] Κινήσεις τιμών σύμφωνα με τις εξελίξεις της αγοράς χάλυβα, βλέπε ανακοίνωση της Επιτροπής - πρόγραμμα προβλέψεων χάλυβα για το 2000, ΕΕ C 27/2 της 29.1.2000.

>ΘΕΣΗ ΠIΝΑΚΑ>

VI. Ενισχύσεις

Οι ενισχύσεις που εγκρίθηκαν δυνάμει του άρθρου 95 της συνθήκης ΕΚΑΧ καταβλήθηκαν σε έξι δόσεις κατά το χρονικό διάστημα Μαρτίου 1994 - Ιουνίου 1995, όπως εξηγήθηκε στην τέταρτη έκθεση ελέγχου. Η περιβαλλοντική ενίσχυση που εγκρίθηκε δυνάμει του άρθρου 3 του πέμπτου κώδικα ενισχύσεων δεν έχει ακόμη καταβληθεί. Η διάθεση της εγκριθείσας ενίσχυσης κοινωνικού χαρακτήρα δυνάμει του άρθρου 4, παράγραφος 1, του πέμπτου κώδικα ενισχύσεων προς τη βιομηχανία σιδήρου και χάλυβα εξηγείται στο σημείο ΙΙ.3 παραπάνω (χρηματοδότηση απολύσεων).

EKO Stahl GmbH, Γερμανία

I. Εισαγωγή

Στις 21 Δεκεμβρίου 1994 η Επιτροπή ενέκρινε [9] ενίσχυση ύψους 900.62 εκατ. DEM [10] προς την EKO Stahl GmbH του άρθρου 95 της συνθήκης ΕΚΑΧ (για περισσότερες πληροφορίες βλ. προηγούμενες εκθέσεις ελέγχου).

[9] ΕΕ L 386, 31.12.1994, σ. 18.

[10] 1 εκατ. DEM = 511 299.72 ECU (1.1.1999).

Στις 21 Δεκεμβρίου 1994 η Επιτροπή ενέκρινε επίσης [11] περιφερειακές επενδυτικές ενισχύσεις ύψους 385 εκατ. DEM βάσει του άρθρου 5 του 5ου Κώδικα Ενισχύσεων προς τη Βιομηχανία Σιδήρου και Χάλυβα.

[11] ΕΕ C 18, 17.1.1997, σ. 7

Η έγκριση της ενίσχυσης εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής:

- η παραγωγική ικανότητα της νέας μονάδας θερμής έλασης πρέπει να ανέλθει στις 900 χιλ. τόνους ετησίως προς τα τέλη του 1997 και να διατηρηθεί στο επίπεδο αυτό ως τα τέλη Ιανουαρίου 2000. Από το Φεβρουάριο του 2000, η εταιρία μπορεί να αυξήσει την παραγωγικότητα της μονάδας αυτής 1,5 εκατ. τόνους το χρόνο ως τα τέλη του Ιανουαρίου 2005 (υπό έλεγχο, βλ. II),

- η παραγωγή της νέας μονάδας θερμής έλασης θα χρησιμοποιείται αποκλειστικά για περαιτέρω επεξεργασία στις εγκαταστάσεις ψυχρής έλασης της επιχείρησης (ως τώρα τηρήθηκε).

Η παρούσα έκθεση καλύπτει τις εξελίξεις ως τις 29 Φεβρουαρίου 2000, βάσει των πληροφοριών που κατέθεσε η γερμανική κυβέρνηση στην έκθεση ελέγχου που υπέβαλε στην Επιτροπή τις 15 Μαρτίου 2000. Η παρούσα έκθεση επικεντρώνεται στους δύο όρους που εξακολουθεί να παρακολουθεί η Επιτροπή.

II. Περιορισμός της παραγωγικής ικανότητας

Ο περιορισμός της παραγωγικής ικανότητας της νέας μονάδας θερμής έλασης σε 900 χιλ. τόνους ετησίως ως τα τέλη Ιανουαρίου του 2000 και στη συνέχεια σε 1,5 εκατ. τόνους ετησίως ως τα τέλη Ιανουαρίου του 2005 εξασφαλίζεται με ηλεκτρονικό μηχανισμό που καθιστά τεχνικά αδύνατη οποιαδήποτε υπέρβαση αυτών των ανώτατων ορίων. Η Επιτροπή αποδέχθηκε κατ´αρχήν την τεχνική αυτή λύση στις αρχές του 1996. Περισσότερες πληροφορίες για το σύστημα αυτό περιλαμβάνονται στην 5η έκθεση ελέγχου. Το σύστημα έχει μέχρι στιγμής αποδειχθεί αξιόπιστο και οι καταστάσεις με τις παραχθείσες ποσότητες υποβάλλονται τακτικά στην Επιτροπή.

Η εγκριθείσα αύξηση της παραγωγικής ικανότητας από το Φεβρουάριο του 2000 δημιούργησε τεχνικά προβλήματα στην εταιρία, δεδομένου ότι ο ηλεκτρονικός μηχανισμός είναι προσαρμοσμένος στην ετήσια παραγωγική ικανότητα που αρχίζει τον Ιούλιο και ολοκληρώνεται τον Ιούνιο.

Στις 15 Μαρτίου 1999 η Επιτροπή δέχθηκε συνεπώς την πρόταση των γερμανικών αρχών: κατά την περίοδο από τον Ιούλιο 1999 ως τον Ιούνιο 2000, η παραγωγή δεν θα υπερβεί τον σταθμικό μέσο όρο των δύο ανώτατων ορίων παραγωγής δηλαδή 1150 εκατ. τόνους [12]. Ο μηχανισμός ρυθμίστηκε ανάλογα την 1η Ιουλίου 1999 και θα ρυθμιστεί εκ νέου την 1η Ιουλίου 2000 για παραγωγή 1,5 εκατ. τόνων το χρόνο.

[12] Η παραγωγή υπολογίσθηκε ως εξής: (7/12 x 900 = 525) + (5/12 x 1,5 = 625) = 1,150.

III. Παραγωγή της νέας μονάδας θερμής έλασης

Οι χαλυβδοταινίες θερμής έλασης που παράγονται στην μονάδα θερμής έλασης χρησιμοποιούνται αποκλειστικά στην ομάδα ψυχρής έλασης.

Η παραγωγή χαλυβδοταινιών θερμής έλασης ανήλθε σε 775,026 τόνους για την περίοδο από την 1η Ιουλίου 1999 - 29 Φεβρουαρίου 2000. Για την περίοδο από 1η Μαρτίου - 1η Ιουλίου 2000, η υπόλοιπη επιτρεπόμενη παραγωγή ανέρχεται σε 374,974 τόνους.

Voest Alpine Erzberg GmbH, Αυστρία

I. Εισαγωγή

Στις 29 Νοεμβρίου 1995 η Επιτροπή ενέκρινε κρατική ενίσχυση [13] υπέρ της Voest Alpine Erzberg GmbH (VAEG), για τη σταδιακή παύση των εξορυκτικών της δραστηριοτήτων μέχρι το έτος 2002. Η συγκεκριμένη ενίσχυση ανέρχεται σε 272 εκατ. ΑΤS [14] για την κάλυψη ζημιών εκμετάλλευσης κατά την περίοδο 1995-2002 και σε 136 εκατ. ΑΤS για την κάλυψη του κόστους κλεισίματος των ορυχείων με τρόπο ασφαλή και φιλικό προς το περιβάλλον.

[13] ΕΕ L 94, 16.4.1996, σ. 17.

[14] 1 εκατ. ΑΤS = 72,672.000 ECU (1.1.99).

Τα ετήσια ανώτατα όρια που εγκρίθηκαν για τα διάφορα είδη ενισχύσεων αναφέρονται στον πίνακα που περιλαμβάνεται κατωτέρω στο σημείο 4.

Η έγκριση των ενισχύσεων υπόκειται, μεταξύ άλλων στους ακόλουθους όρους:

- δεν θα σημειωθεί υπέρβαση των ετήσιων ανωτάτων ορίων ενίσχυσης και του ετήσιου ανώτατου ορίου παραγωγής, όπως αναγράφονται στον πίνακα που ακολουθεί. (έχει σημειωθεί υπέρβαση του ορίου παραγωγής. βλ. σημείο II.2.α),

- η ενίσχυση λειτουργίας δεν θα υπερβαίνει τη διαφορά μεταξύ κόστους παραγωγής και εσόδων (μέχρι σήμερα τηρείται)

- η τιμή που χρεώνεται για σιδηρομετάλλευμα θα κυμαίνεται στα επίπεδα της αγοράς και δεν θα είναι χαμηλότερη από την τιμή του εισαγόμενου σιδηρομεταλλεύματος (μέχρι σήμερα τηρείται).

Η παρούσα έκθεση καλύπτει τις εξελίξεις ως τις 31 Δεκεμβρίου 1999, βάσει των στοιχείων που παρέσχε η αυστριακή κυβέρνηση στην πρώτη έκθεση ελέγχου, την οποία υπέβαλε, όπως της ζήτησε η Επιτροπή, στις 15 Μαρτίου 2000.

II. Νέα έκθεση ελέγχου

1. Η επιχείρηση

Η Voest Alpine Erzberg Gesellschaft mbH (VAEG) ανήκει στην ΦIA Bergbauholding Aktiengesellschaft, η οποία ανήκει στην Φsterreichische lndustrieholding Aktiengesellschaft, βιομηχανική εταιρία συμμετοχών η οποία ανήκει εξολοκλήρου στο αυστριακό κράτος. Η VAEG ασχολείται με την εξόρυξη μεταλλευμάτων χαμηλής περιεκτικότητας σε σίδηρο (~32 %). Η εταιρία έχει μόνο έναν πελάτη, την Voest Alpine Stahl AG (VASA), η οποία ιδιωτικοποιήθηκε το φθινόπωρο του 1995.

2. Ενισχύσεις λειτουργίας

(α) Παραγωγή και πωλήσεις

Το 1999, η VAEG παρήγαγε 1149 τόνους σιδηρομεταλλεύματος μέσης περιεκτικότητας σιδήρου 33,6% και 589.662 τόνους προϊόντων χαμηλής ποιότητας, τα οποία μπορούν να χρησιμοποιηθούν ως υλικό γόμωσης υψικαμίνου (Mφllerzusatzmaterial) από τη VASA. Η παραγωγή αυτή πωλήθηκε και παραδόθηκε στην VASA.

Η παραγωγή μειώθηκε σε 1,3 εκατ. τόνους το χρόνο το 1998 και 1149 εκατ. τόνους το χρόνο το 1999, αλλά υπερέβη το ανώτατο όριο των 1 εκατ. τόνων το χρόνο που καθόριζε το πρώτο άρθρο της απόφασης για το 1999. Οι αυστριακές αρχές ανέφεραν ότι η υπέρβαση αυτή οδήγησε σε καλύτερο αποτέλεσμα εκμετάλλευσης και επέτρεψε τη χορήγηση μικρότερης ενίσχυσης από αυτή που είχε επιτραπεί.

Η Επιτροπή εξετάζει την κατάσταση σε σχέση με την απόφαση και ζήτησε διευκρινίσεις από τις αυστριακές αρχές. Με επιστολή της 18ης Απριλίου 2000 οι αρχές αυτές απάντησαν ότι η κατάσταση οφειλόταν σε απρόβλεπτα περιστατικά. Στα τέλη του 1999, η VAEG αναγκάσθηκε να ανατινάξει πρόωρα ένα τμήμα του ορυχείου, δεδομένου ότι υπήρχε κίνδυνος κατάρρευσης. Όσον αφορά το μετάλλευμα που προέκυψε κατά τον τρόπο αυτό, επρόκειτο για μια ποσότητα η οποία προβλεπόταν να παραχθεί και να πουληθεί το 2000. Η VAEG αποφάσισε να παραδώσει την ποσότητα αυτή ήδη στα τέλη του 1999 ως πρώτο τμήμα βάσει της σύμβασης για το 2000. Οι Αυστριακές αρχές διαβεβαίωσαν τη Επιτροπή ότι η ποσότητα αυτή που παραδόθηκε εκ των προτέρων θα αφαιρεθεί από την παραγωγή του 2000 και ότι το ανώτατο όριο παραγωγής θα τηρηθεί.

(β) Κόστος παραγωγής

Το 1999, το κόστος παραγωγής κανονικής ποιότητας προϊόντων σιδήρου ανήλθε συνολικά σε 169,915 εκατ. ATS (δηλαδή 147,22 ATS ανά τόνο. Το κόστος παραγωγής των προϊόντων χαμηλής ποιότητας ανήλθε σε 33,581 εκατ. ATS (δηλαδή 56,95 ATS ανά τόνο). Τα ποσά αυτά περιλαμβάνουν το κόστος των εργασιών κλεισίματος και αποκατάστασης που εκτελέσθηκαν το 1999. Λεπτομερής επισκόπηση των δαπανών παραγωγής περιλαμβάνεται στο παράρτημα.

(γ) Τιμολόγηση

Το σιδηρομετάλλευμα κανονικής ποιότητας πωλήθηκε σε τιμή 139,50 ATS ανά τόνο. Η σταθερή αυτή τιμή ορίσθηκε το Δεκέμβριο του 1998 για ολόκληρο το 1999.

Όσον αφορά τα υλικά χαμηλής ποιότητας (Mφllerzusatzmaterial) πωλήθηκαν 76 ATS ανά τόνο, τιμή που καθορίσθηκε με βάση την τιμή αγοράς ασβεστοχάλικου (Kalkschotter).

Η μέση τιμή παραδόσεων σιδηρομεταλλεύματος και υλικού χαμηλής ποιότητας (Mφllerzusatzmaterial) ανέρχεται σε 99,60 ATS ανά τόνο. Μαζί με τα έξοδα μεταφοράς μέχρι το εργοστάσιο της VASA/Linz, η τιμή που χρεώθηκε ήταν 667,50 ATS ανά τόνο σιδήρου.

Τα στοιχεία που υπέβαλε η Αυστρία στην 9η έκθεσή της επιβεβαιώνουν τα στοιχεία της Voest Alpine Rohstoffbeschaffungs GmbH, θυγατρικής της Voest-Alpine Stahl AG υπεύθυνης για την αγορά των πρώτων υλών, σύμφωνα με τα οποία η προαναφερόμενη τιμή ανά τόνο σιδήρου για το σιδηρομετάλλευμα είναι υψηλότερη από την αντίστοιχη τιμή εισαγόμενου σιδηρομεταλλεύματος. [Προς επιβεβαίωση από τη ΓΔ Επιχειρήσείς]

Συνάγεται συνεπώς ότι οι τιμές που χρεώθηκαν κατά το 1998 δεν ήταν χαμηλότερες από αυτές που απαιτούνται βάσει του άρθρου 2 της απόφασης της Επιτροπής της 29ης Νοεμβρίου 1995.

(δ) Ενισχύσεις λειτουργίας

Οι συνολικές ζημίες της VAEG κατά το πρώτο εξάμηνο του 1999 ανήλθαν σε 52,158 εκατ. ATS.

Εξ αυτών περίπου 23,233 εκατ. ATS αφορούσαν τις εργασίες κλεισίματος. Περισσότερες πληροφορίες ως προς το θέμα αυτό παρέχονται στο παράρτημα.

Η εταιρία υπέβαλε αίτηση για τη χορήγηση ενισχύσεων λειτουργίας και κλεισίματος ύψους 51 εκατ. ATS για το 1999. Έπρεπε να καταβληθούν μόνο 47,8 εκατ. ATS , δηλαδή 9,2 εκατ. ATS, λιγότερα από το ανώτατο όριο των 57 εκατ. που ενέκρινε η Επιτροπή για το 1999. (34 εκατ. ATS ενισχύσεων λειτουργίας και 23 εκατ. ATS ενισχύσεων για το κλείσιμο.). Η VAEG χρειάσθηκε χαμηλότερη ενίσχυση επειδή μπόρεσε να περιορίσει περισσότερο το κόστος της σε σχέση με τις προβλέψεις του αρχικού σχεδίου και είχε καλύτερο αποτέλεσμα εκμετάλλευσης χάρη στην υψηλότερη παραγωγή από αυτή που προβλεπόταν και καθοριζόταν στην απόφαση.

3. Ενισχύσεις κλεισίματος

Το ανώτατο εγκεκριμένο ποσό ενίσχυσης κλεισίματος για το 1999 ανέρχεται σε 23 εκατ. ATS. Το 1999, καταβλήθηκαν 17,8 εκατ. ATS, ενώ το κόστος για τις εργασίες κλεισίματος ανήλθε σε 23,233 εκατ. ATS.

4. Σύγκριση των ενισχύσεων που καταβλήθηκαν με τις ενισχύσεις που εγκρίθηκαν

>ΘΕΣΗ ΠIΝΑΚΑ>

5. Εξέλιξη εργατικού δυναμικού

Το πρόγραμμα μείωσης του εργατικού δυναμικού έχει ως εξής:

>ΘΕΣΗ ΠIΝΑΚΑ>

Από τον παραπάνω πίνακα φαίνεται ότι το εργατικό δυναμικό που είναι τοποθετημένο στην παραγωγή μειώθηκε σε 230 άτομα το 1998, όπως εξηγεί η ενδέκατη έκθεση ελέγχου. Το 1999 το εργατικό δυναμικό μειώθηκε σε 219 άτομα. Συνεπώς, η μείωση του εργατικού δυναμικού γίνεται ταχύτερα απ' ότι προβλεπόταν.

Παράρτημα Σύγκριση του κόστους παραγωγής και των εσόδων το 1999

>ΘΕΣΗ ΠIΝΑΚΑ>

* Η διαφορά των 6.900 τόνων προέρχεται από τα αποθέματα.